वही कपडे पहनें जो आप पर फिट हों। ना आपके बड़े भाई के कपड़े हों; और ना ही आपके पापा के कपड़े। बस अपने खुद के कपड़े पहनें, और ऐसे जो आपके आकार को अच्छे से उभारें। यह कोई मायने नहीं रखता कि आपके पास में कितने पैसे हैं — हर एक लड़के के पास एक जोड़ी अच्छे जींस, एकदम फिटिंग की टी-शर्ट, एक अच्छी और रंगीन शर्ट और अच्छे जूते तो होने चाहिए। सही आकार में रहें। यदि हो सके तो शरीर में मौजूद अतिरिक्त चर्बी को हटाएँ और अच्छे मसल्स बनाएँ। ज्यादातर लड़कियों को ऐसे लड़के अच्छे लगते हैं, जो अपने मसल्स को अच्छी तरह से विकसित करते हैं और अच्छे आकार में होते हैं। एक मजेदार और दिलचस्प खेल लीग की तलाश करें और उसे खेलना शुरू कर दें। इसके साथ ही आप अपनी क्षमताओं से भी अपनी उस सपनों की रानी पर अपनी छाप छोड़ सकेंगे।